钦定古今图书集成/明伦汇编/氏族典/第147卷 > 孙傅
## 钦定古今图书集成/明伦汇编/氏族典/第147卷 > 孙傅

按《宋史孙傅传》：“傅字伯野，海州人。登进士第，中词学
兼茂科，为秘书省正字、校书郎、监察御史、礼部员外
郎，迁秘书少监，至中书舍人。宣和末，高丽入贡，使者所过，调夫治舟，骚然烦费。傅言索民力以妨农工，而
于中国无丝毫之益。宰相谓其所论同苏轼奏，贬蕲
州安置。靖康元年，召为给事中，进兵部尚书。十一月”，
拜尚书右丞，俄改同知枢密院。金人围都城，傅日夜
亲当矢石。二年正月，钦宗诣金帅营，以傅辅太子留
守兼少傅，帝兼旬不返，傅屡贻书请之。及废立檄至，
傅大恸。金人来索太上帝后、诸王妃主，傅留太子不
遣，密谋匿之民间，遂从太子出，至南薰门。是夕，宿门
下。明日，金人召之去。明年二月，死于朔廷。绍兴中，赠
开府仪同三司，谥曰“忠定。”